**Pielikums**

Madonas novada pašvaldības domes

15.06.2021. lēmumam Nr.256

(protokols Nr.14, 21.p.)

**DARBA UZDEVUMS**

1. **Izstrādāt jaunu Madonas novada (bijušā Cesvaines, Ērgļu, Lubānas, Madonas novada) attīstības programmu (turpmāk tekstā Attīstības programmu),** kurā noteikts rīcību kopums pašvaldības ilgtermiņa prioritāšu īstenošanai, ievērojot Madonas novada ilgtspējīgas attīstības stratēģiju un izvērtējot nacionālā līmeņa, attiecīgā plānošanas reģiona un blakus esošo pašvaldību plānošanas dokumentus, nodrošinot iedzīvotāju līdzdalību izstrādes procesā un paredzot Madonas novada attīstības programmā šādas sadaļas:
2. pašreizējās situācijas raksturojumu un analīzi — attīstības tendences, problēmas un izaugsmes resursus;
3. stratēģisko daļu — vidēja termiņa attīstības prioritātes, nepieciešamo rīcības virzienu un uzdevumu kopumu, vidējā termiņā sasniedzamos rezultātus (līdz 7 gadiem);
4. rīcības plānu (līdz 7 gadiem) — norādot to sasaisti ar atbildīgajiem izpildītājiem un finanšu resursiem (kontekstā ar ikgadējo pašvaldības budžetu);
5. investīciju plānu (līdz 7 gadiem) sasaistē ar ikgadējo pašvaldības budžetu;
6. īstenošanas uzraudzības un novērtēšanas kārtību, kurā noteikti rezultatīvie rādītāji un uzraudzības pārskatu sniegšanas biežums un saturs;
7. pārskatu par sabiedrības līdzdalības pasākumiem.
8. **Attīstības programmas izstrādi veikt saskaņā ar spēkā esošajiem tiesību aktiem.**

Attīstības plānošanas tiesisko pamatu veido:

1. Likums “Par pašvaldībām” (09.06.1994.)
2. Teritorijas attīstības plānošanas likums (01.12.2011.)
3. Attīstības plānošanas sistēmas likums (01.01.2009.)
4. Ministru kabineta 25.08.2009. noteikumi Nr.970 “Sabiedrības līdzdalības kārtība attīstības plānošanas procesā”
5. Ministru kabineta 2014. gada 14. oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem”
6. Likums “Par ietekmes uz vidi novērtējumu” (13.11.1998.)
7. Ministru kabineta 23.03.2004. noteikumi Nr.157 “Kārtība, kādā veicams ietekmes uz vidi stratēģiskais novērtējums”

Attīstības programmas izstrādei ņemt vērā saistošos attīstības plānošanas dokumentus:

1. Latvijas ilgtspējīgas attīstības stratēģija līdz 2030.gadam
2. Latvijas Nacionālais attīstības plāns 2021.–2027.gadam
3. Madonas novada ilgtspējīgas attīstības stratēģiju 2013. - 2038.gadam
4. Madonas novada attīstības programmu 2013.–2020.gadam
5. Cesvaines novada ilgtspējīgas attīstības stratēģiju 2012.–2024.gadam
6. Cesvaines novada attīstības programma 2019.–2026.gadam
7. Lubānas novada attīstības programma 2019.–2025.gadam
8. Lubānas novada ilgtspējīgas attīstības stratēģiju 2013.–2030.gadam
9. Ērgļu novada attīstības programma 2013.–2019.gadam
10. Ērgļu novada ilgtspējīgas attīstības stratēģiju 2013.- 2037.gadam
11. [Vidzemes plānošanas reģiona attīstības programma 2021 – 2027](https://www.zemgale.lv/index.php/attistibas-planosana/planosanas-dokumenti/category/35-zpr-attistibas-programma-2015-2020)
12. [Vidzemes plānošanas reģiona attīstības programma 2015 – 202](https://www.zemgale.lv/index.php/attistibas-planosana/planosanas-dokumenti/category/35-zpr-attistibas-programma-2015-2020)0
13. [Kritēriju izpildes vērtējums par pašvaldības attīstības programmas atbilstību Vidzemes plānošanas reģiona teritorijas attīstības plānošanas dokumentiem un normatīvajos aktos noteiktajām prasībām.](http://www.vidzeme.lv/upload/27062015_AP_kritriji.pdf)
14. Attīstības programmas izstrādi veikt saskaņā ar Vides aizsardzības un reģionālās attīstības ministrijas izstrādātajiem dokumentiem „Metodiskie ieteikumi attīstības programmu izstrādei reģionālā un vietējā līmenī” (aktuālāko redakciju), kā arī Nozaru politikas vadlīnijas pašvaldībām (aktuālāko redakciju) <http://www.varam.gov.lv/lat/darbibas_veidi/reg_att/metodika/?doc=13662>

Izstrādājot attīstības programmu, analizēt un ņemt vērā apkārtējo/piegulošos pašvaldību teritorijas attīstības plānošanas dokumentus, kā arī Vidzemes plānošanas reģiona plānošanas dokumentus to saistību ar Madonas novada attīstību.

1. **Attīstības programmas izstrādes uzdevumi**
2. *Attīstības programmas izstrādes procesā sadarboties ar Madonas novada pašvaldības darba grupām, kurās ietilpst pašvaldības speciālisti, pašvaldības iestāžu, kapitālsabiedrību, aģentūru un nepieciešamo valsts iestāžu un uzņēmumu pārstāvjiem šādās jomās:*
3. Teritorijas plānošanas darba grupa
4. Ekonomiskās attīstības darba grupa
5. Izglītības darba grupa
6. Veselības aprūpes un sociālo jautājumu darba grupa
7. Sporta un kultūras darba grupa
8. Transports un mobilitāte darba grupa
9. Tehnoloģiju un inovāciju darba grupa
10. Vides darba grupa
11. *Organizēt un vadīt 8 tematiskās darba grupas. Katra darba grupa tiekoties 1-2 reizes: esošās situācijas analīze un izvērtēšana, balstoties uz ekspertu veikto esošās situācijas izpēti, nozaru datu apkopojumu un priekšlikumiem***;**
12. *Pašreizējās situācijas analīze veikšana, pēc nepieciešamības papildināt Pasūtītāja piedāvāto struktūru esošās situācijas analīzei. Gadījumos, kad nav iespējams iegūt situācijas raksturojumam un analīzei nepieciešamos datus no citām institūcijām, Izpildītājam pašam ir jāveic tiešā datu iegūšana, izmantojot starptautiski atzītas un statistiski pamatotas datu iegūšanas metodes (t.sk. tiešās intervijas ar iedzīvotājiem, uzņēmējiem u.tml., telefonaptaujas utt.).*
13. *Stratēģiskās daļas izstrāde;*
14. *Rīcības plāna izstrāde;*
15. *Investīciju plāna izstrāde;*
16. *Īstenošanas uzraudzības kārtības izstrāde;*
17. *Pārskats par sabiedrības līdzdalības pasākumiem (Publiskajās apspriešanās iesniegto priekšlikumu analīze);*
18. *Nodrošināt sabiedrības informēšanu un līdzdalības iespējas:*

* Sagatavot informāciju par programmas izstrādes aktivitātēm, kā arī atbildes uz saņemtajiem komentāriem vai interesējošiem jautājumiem;
* iedzīvotāju aptauja (aptaujas organizēšana gan uzņēmēju, gan iedzīvotāju, rezultātu apkopošana gan papīrā, gan elektroniskā vidē vismaz kopā 1200 aptaujātie respondenti);
* AP sabiedriskās apspriešanas sapulce (sapulces vadība, rezultātu apkopošana).

1. **Prasības sadarbībai ar Pasūtītāju:**

Uzsākot attīstības programmas izstrādi, ar Pasūtītāju saskaņot:

* darbu laika grafiku;
* pašreizējās situācijas analīzē izmantojamajiem/ analizējamajiem datiem, nozarēm (statistikai jābūt iegūtai vismaz pēdējo piecu gadu griezumā);
* sabiedrības līdzdalības pasākumu plānu/ anketas jautājumus;

Attīstības programmas 1.redakcija (visas sadaļas) pēc to sagatavošanas un akceptēšanas darba grupās ir jāprezentē **Vadības grupā**, kas sniedz savu atzinumu par Attīstības programmas 1.redakciju.

Attīstības programmas projekts (1.redakcija) pirms tā iesniegšanas uz domi apstiprināšanai jāapspriež **Vadības grupā.**

Attīstības programmas projekts pirms tā iesniegšanas plānošanas reģionam jāapspriež Vadības grupā un galīgā redakcija jāiesniedz Pasūtītājam. Izpildītājam izpildes procesā ir jāorganizē un jāvada darba grupu sanāksmes un diskusijas, lai nodrošinātu pēc iespējas plašāku sabiedrības līdzdalību attīstības programmas izstrādē.

1. **Attīstības programmas saturs un noformēšana**

Attīstības programmu veido daļu kopums, kas iesniedzams papīra formātā 5 (piecos) eksemplāros un elektronisko datu nesējā (5 USB atmiņas kartes):

1. Pašreizējās situācijas raksturojums un analīze (situācijas apzināšana)
2. Stratēģiskās daļas izstrāde, t.sk. ilgtermiņa attīstības vīzija un prioritātes.
   1. Rīcības plāns.
   2. Investīciju plāns.
3. Attīstības programmas īstenošanas uzraudzības kārtība.
4. Pārskats par sabiedrības līdzdalības pasākumiem

**Darbu izpildes laiks ir 2021.gada 15.oktobris.**

Darbu izpildes rezultāti:

|  |  |  |
| --- | --- | --- |
| Rezultāts | Eksemplāru skaits | Iesniegšanas forma |
| Madonas novada attīstības programma | 5 | Papīra formātā un elektroniski, latviešu valodā |

Izstrādātajai programmai jābūt kvalitatīvi noformētai un gramatiski pareizi uzrakstītai. Teksta sastādīšanā jābūt piesaistītam tekstu redaktoram, lai tekstu uzbūve atbilstu plānošanas dokumentu valodai.

Plānošanas dokumenta katrai rindkopai jābūt numurētai.

Attīstības programmas izstrādes gaitā darba uzdevums var tikt precizēts.

Attīstības programmas izstrādi veikt saskaņā ar izpildes termiņiem.

**MADONAS NOVADA (BIJUŠĀ CESVAINES, ĒRGĻU, LUBĀNAS, MADONAS NOVADA) ATTĪSTĪBAS PROGRAMMAS**

IZSTRĀDES PROCESS UN IZPILDES TERMIŅI

|  |  |  |
| --- | --- | --- |
| **Process** | **Rīcība** | **Laika periods** |
| **Sagatavošanās izstrādei** | Pašvaldību lēmumi par Madonas novada (bijušā Cesvaines, Ērgļu, lubānas, madonas novada) attīstības programmas (turpmāk –ap) izstrādes uzsākšanu, nosakot:   1. Atbildīgos par AP izstrādes procesu un termiņiem 2. Atbildīgos par sabiedrības līdzdalību, 3. Vadības grupas un darba grupas izveidi | 09.2020 |
| Lēmuma par AP izstrādes uzsākšanu, publicēšana iesaistīto pašvaldību mājas lapās, ievietošana teritorijas attīstības plānošanas informācijas sistēmā TAPIS, kā arī nosūtīšana Vides aizsardzības un reģionālās attīstības ministrijai | 10.2020 |
| Atzinumu saņemšana Par stratēģisko ietekmes uz vidi novērtējuma nepieciešamību no Dabas aizsardzības pārvaldes, Veselības inspekcijas, Madonas reģionālās vides pārvaldes un Vides pārraudzības valsts biroja. | 12.2020 |
| AP izstrādes vadības grupas un darba grupu sanāksmes. | 11.2020-10.2021 |
| **Pirmais izstrādes process** | Madonas novada AP projekta sagatavošana:   1. Organizēt un vadīt darba grupu sanāksmes, diskusijas darbu izpildes procesā, lai nodrošinātu pēc iespējas plašāku interešu grupu iesaisti dokumenta izstrādē. Piesaistīt attiecīgo nozaru specialistus un viedokļu līderus, sekojošas tēmas: 2. Teritorijas plānošanas darba grupa 3. Ekonomiskās attīstības darba grupa 4. Izglītības darba grupa 5. Veselības aprūpes un sociālo jautājumu darba grupa 6. Sporta un kultūras darba grupa 7. Transports un mobilitāte darba grupa 8. Tehnoloģiju un inovāciju darba grupa 9. Vides darba grupa   **2) Interešu grupas un darba grupu rezultātu apkopošana un vienota dokumenta 1.redakcijas sagatavošana - novēršot dokumentā potenciālās pretrunas.**  3) Izstrādātā dokumenta 1.redakcijas izskatīšana paplašinātā darba grupā ar pašvaldības deputātiem - precizēšana un potenciālo pretrunu novēršana politiskā līmenī, lai deputāti varētu pieņemt lēmumu par programmas 1.redakcijas nodošanu sabiedriskajai apspriešanai.  4) Stratēģiskās ietekmes uz vidi novērtējuma izpilde, tajā ietverto prasību iekļaušana AP dokumenta 1. redakcijā. (ja nepieciešams) | 01.2021-06.2021 |
| **Publiskā apspriešana** | 1) Lēmuma par Madonas novada AP projekta (1. redakcijas) nodošanu publiskajai apspriešanai pieņemšana un publiskošana  2) Madonas novada AP projekta (1. redakcijas) publiskā apspriešana, tai skaitā, organizējot un vadot publiskās apspriešanas sanāksmes.  3) Publiskās apspriešanas rezultātu apkopošana un publiskās apspriešanas informatīvā ziņojuma sagatavošana.  4) Publiskās apspriešanas rezultātu izvērtēšana Madonas novada AP izstrādes darba grupā, vienojoties par nepieciešamajiem papildinājumiem. Dokumenta pilnveidošana, ņemot vērā publiskās apspriešanas rezultātus.  5) Publiskās apspriešanas rezultātu kopsavilkuma izstrāde, ietverot dalībniekus, to izteikto priekšlikumu/ iebildumu būtību.  6) Publiskās apspriešanas kopsavilkuma publicēšana novada mājas lapā | 08.2021.-10.2021. |
| **Otrais izstrādes process** | AP un vides pārskata (ja būs nepaciešams) galīgās redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus | 10.2021.-12.2021 |
| **Saskaņošana** | Madonas novada AP galīgās redakcijas nodošana plānošanas reģionam un citām instancēm atzinuma saņemšanai | 12.2021.-01.2022. |
| **Apstiprināšana** | Pēc visu nepieciešamo atzinumu saņemšanas un saskaņošanas tiek sagatavota dokumenta gala redakcija, apstiprināšanai un domes lēmuma pieņemšanai. | 01.2022. |
| **Publiskošana** | Lēmuma publicēšana mājas lapā un ievietošana teritorijas attīstības plānošanas informācijas sistēmā TAPIS | 01.- 02. 2022. |